wannaphong/clean_thaiwikipedia huggingface dataset:
# มิวสิกฟอร์รีลีฟ
มิวสิกฟอร์รีลีฟ  ก่อตั้งขึ้นโดยวงดนตรีร็อกอเมริกัน ลิงคินพาร์ก เพื่อช่วยเหลือผู้ประสบภัยจากเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 โดยการจัดคอนเสิร์ตเพื่อการกุศลจากศิลปินชั้นนำหลากหลายท่าน และจัดกิจกรรมต่างๆ รวมถึงการประกาศบริจาคเงินออนไลน์ เพื่อให้กับคนที่ขาดแคลนที่อยู่อาศัย อาหาร และของจำเป็นอื่น ๆ นอกจากนี้ มิวสิกฟอร์รีลีฟยังได้ปลูกต้นไม้เพื่อลดภาวะโลกร้อนจำนวนมากกว่า 1 ล้านต้น

มิวสิกฟอร์รีลีฟเป็นองค์การไม่แสวงหาผลกำไรที่ได้ความร่วมมือจากนักดนตรี ผู้เชี่ยวชาญด้านอุตสาหกรรมเพลง รวมถึงแฟนคลับของนักดนตรี เพื่อให้ความช่วยเหลือผู้รอดชีวิตจากภัยพิบัติทางธรรมชาติ และส่งเสริมการต่อต้านภาวะโลกร้อน นับตั้งแต่ก่อตั้งขึ้นในปี พ.ศ. 2548 มิวสิกฟอร์รีลีฟได้ระดมทุนเพื่อโครงการและการช่วยเหลือจากภัยพิบัติต่าง ๆ ดังต่อไปนี้

 แผ่นดินไหวและคลื่นสึนามิในมหาสมุทรอินเดีย พ.ศ. 2547
 พายุเฮอร์ริเคนแคทรีนา
 พายุไซโคลนสิทร์ในประเทศบังกลาเทศ
 แผ่นดินไหวในประเทศเฮติ
 คลื่นสึนามิในประเทศญี่ปุ่น
 ทุพภิกขภัยในแอฟริกาตะวันออก พ.ศ. 2554
 พายุเฮอร์ริเคนแซนดี
 พายุไต้ฝุ่นไห่เยี่ยน
 การระบาดของอีโบลาในแอฟริกาตะวันตก พ.ศ. 2557
 อุทกภัยในยุโรปตะวันออกเฉียงใต้
 โครงการปลูกป่าในประเทศบราซิล, สหรัฐอเมริกา, แคนาดา, เฮติ และอิสราเอล
 โครงการบ้านสีเขียวมิวสิกฟอร์รีลีฟ
# 8-บิตรีเบลเลียน!
8-บิตรีเบลเลียน!  เป็นเกมออนไลน์แบบเล่นตามบทบาท และวิดีโอเกมผู้เล่นคนเดียว สำหรับไอโอเอส ออกจำหน่ายโดยวงดนตรีร็อกชาวอเมริกัน ลิงคินพาร์ก จุดเด่นของเกมคือมีตัวละครในเกมเป็นสมาชิกในวง

 ภาพรวม 
เกมนี้มีจุดมุ่งหมายเพื่อเอาชนะปีศาจที่ชื่อ พิกซ์เซลคอร์ป (PixxelKorp) และให้ผู้เล่นปฏิบัติภารกิจเพื่อผ่านด่านระดับต่าง ๆ ในเกมจะมีภาพสัญลักษณ์ต่าง ๆ ของลิงคินพาร์ก รวมทั้งภาพโปสเตอร์บนผนัง ที่วาดโดย ไมค์ ชิโนะดะ และสมาชิกทั้ง 6 ของลิงคินพาร์กก็ได้ถูกวาดให้เป็นตัวละครในรูปแบบ 8-บิต อีกด้วย

 ซาวด์แทร็ก 
เกมนี้ได้รวมเพลงของลิงคินพาร์กในเวอร์ชัน 8-บิต ดังนี้Linkin Park 8-Bit Rebellion! trailer

หลังจากที่เอาชนะพิกซ์เซลคอร์ปได้ นั่นคือผู้เล่นเล่นเกมจบ ผู้เล่นจะได้ปลดล็อกเพลงที่ไม่ได้ออกจำหน่ายที่ใดมาก่อน โดยมีชื่อเพลงว่า "แบล็กเบิดส์" พร้อมด้วยวิดีโอที่สามารถหาฟังได้ในเกม<ref name="YouTube - Linkin Park 8-Bit Rebellion!"/ ต่อมาเพลงนี้ได้รวมอยู่ในโบนัสแทร็กในอัลบั้ม อะเทาซันด์ซันส์ ฉบับไอทูนส์ดีลักซ์อีกด้วย
# ท่าผีเสื้อ
ท่าผีเสื้อ   เป็นท่าว่ายน้ำประเภทหนึ่ง ท่าว่ายนี้ต้องการกล้ามเนื้อจำนวนมากและข้อต่อและเคลื่อนไหวของไหล่และช่วงหลังถึงสะโพก และต้องมีจังหวะที่ดีของแขนและการเตะขาและจังหวะการหายใจ

 ความเร็วและการยศาสตร์ 

 เทคนิค 
 การเคลื่อนไหวของแขน 
การเคลื่อนไหวแขนทั้งสองข้างพร้อม ๆ กัน โดยเหยียดมือทั้งสองออกไปเหนือศีรษะ คล้าย ๆ กับการพุ้ยน้ำในท่าวัดวา มีข้อแตกต่างจากท่าวัดวาบ้าง คือในท่าผีเสื้อนั้นไม่ต้องบิดหรือม้วนศีรษะขึ้นข้าง ๆ เพื่อช่วยในการหายใจ และต้องวาดมือไปพร้อม ๆ กันทั้งสองข้างในจังหวะพุ่งมือ เริ่มด้วยการให้ฝ่ามือทั้งสองข้างคว่ำลงสู่พื้นสระ มืออยู่ห่างกันประมาณช่วงกว้างของไหล่ ลากหรือกวาดมือออกไปด้านข้างลำตัว แล้วกดมือลงโดยไม่มีการหยุดชะงัก ให้ทำติดต่อกันไปเป็นจังหวะเดียว ข้อศอกงอเล็กน้อยเพื่อให้การกดมือลงไปในน้ำเป็นไปได้ดี และยังคงต้องยกข้อศอกขึ้นสูงไว้ก่อนในขณะที่พุ้ยน้ำออกไปด้านหลังลงไปสู่เส้นกลางตัว การพุ้ยน้ำให้ทำท่าทางเหมือนกับการใช้แขนและลำตัวม้วนอยู่เหนือถังน้ำมัน เมื่อสิ้นสุดการม้วนตัวดังกล่าว ก็เข้าสู่ช่วงของการผลักข้อมือหรือการเหยียดแขนออกเต็มที่ โดยมือทั้งสองจะอยู่ข้าง ๆ ต้นขา การว่ายน้ำท่าผีเสื้อจะใช้แรงจากแขนและหัวไหล่มาก

การกลับเข้าที่ เริ่มด้วยการผ่อนข้อมือและยกข้อศอกพ้นขึ้นจากน้ำ ต้องไม่เกร็งข้อมือและต้องยกข้อศอกขึ้นสูง ต่อจากนั้นค่อยเคลื่อนไหวมือกลับเข้าสู่ท่าเริ่มต้นด้วยการลดข้อมือลงสู่ผิวน้ำและต้องควบคุมแรงด้วยการก้มศีรษะและการเตะเท้าลงด้านล่าง เพื่อช่วยให้แขนกลับเข้าสู่ท่าเริ่มต้นอีกครั้ง มือและแขนจะเคลื่อนที่ลงสู่ผิวน้ำอย่างต่อเนื่องกันตรงตำแหน่งด้านหน้าของไหล่ การพุ่งมือลงน้ำเริ่มที่ปลายนิ้วก่อน

 ทักษะการใช้ขา 
การใช้ขาและเท้าให้ทำเหมือนปลาโลมาว่ายน้ำ หรือทำเหมือนการเคลื่อนไหวเฉพาะท่อนหางของมัน คือใช้เท้าคู่เตะพร้อม ๆ กัน โดยกระทุ่มขึ้น-ลงในแนวดิ่ง เพื่อให้ลำตัวเคลื่อนที่เพราะจะส่งผลต่อการเตะเท้าที่ถูกต้อง เริ่มฝึกเคลื่อนไหวขาด้วยการยกสะโพกขึ้น แล้วงอเข่าทั้งสองข้างไปพร้อมกัน การงอเข่าเล็กน้อยเช่นนี้จะทำให้ส้นเท้าตั้งขึ้นไปหาผิวน้ำ ต่อจากนั้นลดสะโพกต่ำลง แล้วเหยียดขาเตะออกไปให้ตึงเต็มที่ ในขั้นสุดท้ายปลายเท้าจะเหยียดตรง การเคลื่อนไหวลำตัวและขาให้สัมพันธ์กันเป็นเรื่องสำคัญมาก เพราะจะทำให้ว่ายท่าผีเสื้อได้ถูกต้องต่อไป

 การหายใจ 
การหายใจในท่าผีเสื้อมีความสำคัญต่อท่าทางการว่ายที่ถูกต้องมากที่สุดส่วนหนึ่ง การหายใจเริ่มขึ้นภายหลังที่ได้หายใจออกใต้น้ำไปแล้ว ด้วยการยกศีรษะขึ้นข้างหน้า ในลักษณะของการยื่นคางออกไปตรง ๆ แล้วหายใจเข้าในขณะที่ขายังอยู่ในจังหวะของการเตะลงต่ำ และพร้อม ๆ กันนั้นแขนก็จะเคลื่อนที่เข้าสู่จังหวะการผลักมือขึ้น หลังสิ้นสุดการผลักมืออย่างสมบูรณ์ ศีรษะจะม้วนขึ้นและลง ไม่ใช่ยกขึ้นยกลง การกลับเข้าที่ของแขนในช่วงนี้เป็นการกลับเข้าสู่ขั้นการเตรียมเพื่อการเริ่มต้นใหม่ต่อไป

 การเคลื่อนไหวร่างกาย
# จาง ซินอวี่
จาง ซินอวี่ หรือ เวียนน์ จาง (; เกิดเมื่อวันที่ 28 มีนาคม ค.ศ. 1987) เป็นนักร้องและนักแสดงที่มีชื่อเสียงจากเรื่อง มังกรหยก 2 ในบท ลี้มกโช้ว ที่กรุงเจียงซี ประเทศจีน

ชีวิตส่วนตัว
จาง ซินอวี่แต่งงานกับ He Jie  ในวันที่ 27 สิงหาคม ค.ศ. 2018 ที่เซี่ยงไฮ้

 ผลงานด้านการแสดง 

 ภาพยนตร์ 
 ปี  ชื่อ  ชื่อภาษาจีน  บท  หมายเหตุ 2010  ผิดรักหัวใจหลงลึก 2    Xinyu   2011  Chase Our Love    Zhao Min  Starts Good Ends Good    Mo Xiaoyu  Summer Love Love    Xiaoyu  No Liar, No Cry    Qing Hua  พยัคฆ์ตะลุยพยัคฆ์    นางสนม  2012  I Love Hong Kong 2012    วิเวียน  The Unfortunate Car    Yi Rong  The Lion Roars 2    Liu Xiang  2013  Pink Lady    Nanrenpo  Deadly Flash Play    Xiao Qing  2015  Magic Card    Li Feifei   2019  Winning Buddha 2      

 ละครโทรทัศน์ 
 ปี  ชื่อ  ชื่อภาษาจีน  บท  หมายเหตุ 2007  Banner Hero    Princess Feng  2009  Nonstop    Zhang Zhenni  2011  Qian Duo Duo Marry Remember    Jiang Yiyi  2012  Hunting    Gaomei  2013  งักฮุย แม่ทัพพิทักษ์แผ่นดิน    เหลียง หงอวี่  Longmen Express    Yang Siwei  รับเชิญ Fall in Love    Wang Shasha  รับเชิญ The Distance to Love    Xu Nan  8 เทพอสูรมังกรฟ้า    Kang Min  2014  เทพประยุทธ์พิชิตฟ้า    ต๋าจี๋  มังกรหยก ตอน ศึกเทพอภินิหารเจ้าอินทรี    ลี้มกโช้ว  อุ้ยเสี่ยวป้อ จอมยุทธเจ้าสำราญ    Su Quan  บูเช็คเทียน    พระสนมเซียว 2015  Singles Villa   Lin Manni  I Am Goddess   Gu Jianbai   ยอดหญิง ปันซู    Liu Xuan  แขกรับเชิญ2016  Revive    Liu Yi  Border Town Prodigal    Ma Fanling  Demon Girl II    Grand Concubine Jin  2017 Kun Lun Que: Past and Present Life   Ling Xi  Song of Phoenix  Mo Chou Nu  As Flowers Fade and Fly Across the Sky    Xie Qianxun   2018  องค์หญิงสวมรอย   Wang Yizhi   2019I Will Never Let You Go    Xue Fei รับเชิญ 2020  Perfect Partner    Pei Yu  รับเชิญ ออกแบบรักฉบับพิเศษ    Qin Qing  The Glory of Youth    หวง เหวิน   

รางวัล
 ปี  รางวัล  หมวดหมู่  ผลงานเข้าชิง  ผล  อ้างอิง20207th The Actors of China Award CeremonyBest Actress (Emerald)
# ท่ากรรเชียง
ท่ากรรเชียง  เป็นท่าว่ายน้ำที่นิยมกันทั้งในการแข่งขันและในการออกกำลังกายยามว่าง ผู้เริ่มฝึกว่ายน้ำจะมีความรู้สึกว่าตนเองเรียนรู้วิธีการว่ายท่ากรรเชียงได้ง่ายกว่าท่าวัดวา ท่ากบหรือท่าผีเสื้อ เพราะใบหน้าไม่ต้องจมอยู่ในน้ำ นอกจากนี้การลอยตัวหงายว่ายท่ากรรเชียงทำให้หายใจได้สะดวกกว่า ลืมตาได้ง่ายกว่า แต่การว่ายน้ำไปข้างหลังซึ่งตามองไม่เห็น ต้องระวังไม่ให้ชนกับสิ่งอื่น ก่อนฝึกท่ากรรเชียงต้องแน่ใจว่าสามารถลอยตัวหงายได้ดี ไม่เกร็ง แล้วจึงเริ่มฝึกขั้นต่อไป

 ความเร็วและการยศาสตร์ 

 เทคนิค 

 การเคลื่อนไหวของแขน 
วางแขนข้างใดข้างหนึ่งลงในน้ำ ในลักษณะแขนเหยียดตรงเหนือศีรษะจนเกือบเป็นเส้นตรงกับหัวไหล่ นิ้วมือทั้งห้าชิดกัน โดยนิ้วก้อยจะสัมผัสผิวน้ำเป็นอันดับแรกตรงตำแหน่งด้านหลัง ในตำแหน่ง 11 นาฬิกา หรือ 1 นาฬิกา ให้ไหล่ยกเล็กน้อยและหันฝ่ามือออกจากลำตัว ในจุดนี้มือจะกดลงในน้ำลึกประมาณ 4-6 นิ้ว ต่อจากนั้นให้พุ้ยน้ำและผลักฝ่ามือกลับเข้ามาที่ขา เป็นการเคลื่อนไหวในลักษณะลง-ขึ้น-ลงเหมือนขว้างน้ำหรือร่อนจานตรงไปยังเท้าด้วยฝ่ามือ เมื่อสิ้นสุดการเคลื่อนไหวแขนในแต่ละครั้งมือจะอยู่ชิดกับขา ฝ่ามือลงสู่พื้นสระ หลังจากผลักมือไปแล้วจะยกขึ้นพ้นน้ำ ขั้นตอนนี้เรียกว่าการกลับเข้าที่ วิธีปฏิบัติอย่างง่ายที่สุดในการดึงแขนกลับเข้าที่คือพยายามเหยียดแขนให้ตรงและยกขึ้นตรง ๆ จุดหมุน คือ ข้อต่อหัวไหล่และยกมือขึ้นจนถึงจุดสูงสุดในอากาศแล้วฝ่ามือจะหมุนออกไปจากลำตัวซึ่งจะทำให้นิ้วก้อยหันลงสู่ผิวน้ำเป็นอันดับแรก เมื่อจะยกแขนขึ้นจากน้ำต้องหันฝ่ามือเข้าหาขาก่อน โดยบิดข้อมือเล็กน้อยให้ฝ่ามืออยู่ข้างขา แล้วยกขึ้นตรง ๆ หัวแม่มือจะพ้นน้ำขึ้นมาก่อน ถ้ายกขึ้นในลักษณะคว่ำมือจะเกิดแรงต้านทานกับน้ำ ทำให้ความเร็วลดลงได้ การเคลื่อนไหวแขนมีความสำคัญต่อการเคลื่อนที่ไปข้างหน้ามากกว่าการเคลื่อนไหวขา

การเตะสลับเท้าได้คงที่สม่ำเสมอเป็นหัวใจของความสำเร็จในการว่ายท่ากรรเชียง ในขณะเคลื่อนไหวเท้า ให้งอเข่าเล็กน้อยในจังหวะที่เตะปลายเท้าขึ้นบน พร้อมกันนั้นปลายเท้าต้องชี้ตรง ไม่เกร็งข้อเท้า ขณะเตะสลับเท้าควรจำไว้ว่า ต้องทำน้ำให้เดือดด้วยปลายเท้า ในลักษณะนี้คือการทำน้ำกระจายขึ้นเพียงเล็กน้อยเท่านั้น

 การหายใจ 
หลังจากรู้วิธีเคลื่อนไหวแขนและขาแล้ว ต่อไปก็ควรฝึกการหายใจให้เป็นจังหวะที่สม่ำเสมอและทำด้วยความรู้สึกผ่อนคลาย สบายและไม่เกร็ง โดยปฏิบัติ ดังนี้มือทั้งสองอยู่ในตำแหน่งที่ตรงข้ามกันเสมอ เมื่อมือข้างหนึ่งต้องลงสู่น้ำ ในขณะเดียวกันต้องยกปลายเท้าหรือหัวแม่เท้าเตะสลับในลักษณะตีน้ำให้เดือด หายใจเข้า-ออกให้เป็นจังหวะสม่ำเสมอคงที่ ช้า ๆ ไม่เร่งรีบ จะช่วยให้ฝึกว่ายน้ำท่ากรรเชียงได้ง่ายและดีขึ้นโดยใช้เวลาไม่มากเกินไป

 การเคลื่อนไหวร่างกาย
# ท่ากบ
ท่ากบ  เป็นท่าว่ายน้ำประเภทหนึ่ง การว่ายท่ากบต้องอาศัยความแข็งแรงของกล้ามเนื้อของช่วงล่างตั้งแต่สะโพกจนถึงข้อเท้า อีกทั้งมีโครงสร้างร่างกายที่เหมาะสม เช่น ข้อเท้าและข้อพับที่หัวเข่าต้องมีความยืดหยุ่นและมีความแข็งแรงสูง ว่ายท่ากบที่ถูกต้องคือ ห้ามยกแขนพ้นผิวน้ำ การใช้แขนดึงน้ำต้องดึงพร้อมกันทั้งสองข้าง เทคนิคการใช้แขนต้องเหยียดแขนไปข้างหน้าให้สุด มือปะกบติดกันเสียบในระดับผิวน้ำ หลังจากนั้นให้ปาด แขนออกโดยใช่ฝ่ามือกดน้ำในลักษณะเฉียง 45 องศา จากผิวน้ำ เทคนิคสำคัญในการดึงน้ำจังหวะที่ 1 ข้อมือต้องกว้างกว่าข้อศอก สองการดึงน้ำ จังหวะที่ 2 เป็นการล็อกข้อศอกให้อยู่กับที่ โดยให้ฝ่ามือปาดน้ำเข้าหากัน ส่วนการใช้แขนจังหวะสุดท้ายเป็นการรวบข้อศอกเข้าหากันอย่างรวดเร็ว พร้อมกับเหยียดแขนพุ่งไปข้างหน้า การใช้เท้า จังหวะแรกเป็นการพับเข่า ที่สำคัญต้องไม่เป็นการชักเข่า ส่วนจังหวะที่สองเป็นการแบะฝ่าเท้าออกโดยล็อกเข่าให้อยู่กับที่ และในจังหวะสุดท้ายให้ถีบฝ่าเท้าออกพร้อมทั้งรวบฝ่าเท้าเข้าหาประกบกันอย่างรวดเร็ว เทคนิคที่สำคัญในการใช้เท้าอยู่ที่จังหวะถีบสุดท้ายต้องมีความเร็วหรืออัตราการเร่งของการใช้เท้าเข้ามาเกี่ยวข้องกันด้วย ตำแหน่งของลำตัว ในการว่ายท่ากบท่าปกติจะเอียงประมาณ 15 องศา จากผิวน้ำ

 เทคนิค 
 การเคลื่อนไหวของแขน 
การพุ้ยน้ำในท่ากบเริ่มด้วยการเหยียดแขนออกไปข้างหน้าให้มืออยู่ต่ำจากระดับผิวน้ำลงมาประมาณ 4-5 นิ้วใช้ฝ่ามือกดพุ้ยน้ำออกด้านข้างให้ลึกลงมาในน้ำแล้ววาดเลยไปข้างหลัง จนกระทั่งเมื่ออยู่ตรงตำแหน่งด้านนอกของข้อศอก (โดยประมาณ) จากนั้นรวบมือทั้งสองข้างเข้ามาด้านในแล้วรวบชิดกันไว้ใต้คางให้ค่อนไปข้างหน้าเล็กน้อย ตรงจุดนี้มือจะพุ่งตรงไปข้างหน้าพร้อม ๆ กัน จนกระทั่งแขนเหยียดตรงสู่การเริ่มต้นใหม่ เหมือนกับการเอามือทั้งสองข้างวาดรูปหัวใจจากห้องบนมาหาห้องล่าง ลองพยายามวาดภาพหัวใจโดยใช้ปลายนิ้วกดออกไปด้านข้าง ลากลงต่ำและลากออกไปทางข้างหลังแล้วรวบมือเข้าหากัน

ข้อควรจำ การพุ้ยน้ำตามขั้นตอนต่าง ๆ ข้างต้น จะต้องทำให้ต่อเนื่องกันหรือเป็นจังหวะเดียวโดยตลอด ไม่หยุดชะงัก ด้วยความเร็วคงที่และพยายามเคลื่อนไหวมือให้เร็วที่สุดในลักษณะวาดรูปหัวใจ

 การเคลื่อนไหวของขา 
ขาทั้งสองต้องเหยียดออกไปอยู่ใต้น้ำ ลึกจากผิวน้ำประมาณ 6 นิ้ว โดยยกส้นเท้าขึ้นก่อน แล้วจึงวาดเท้าออกไปพร้อมๆ กันให้เหมือนรูปพัด หัวแม่เท้าบิดออกด้านข้าง งอเข่า เข่าไม่ชิด ความกว้างระหว่างเข่าทั้งสองข้างไม่มากเกินกว่าความกว้างระหว่างส้นเท้าทั้งสอง เตะเท้าให้เป็นวงกลมไปด้านหลังพร้อมๆ กัน โดยให้รู้ว่าได้ใช้ด้านข้างของเท้าถีบน้ำออกไปสิ่งสำคัญที่ต้องจำ คือหลังเตะเท้าพร้อมกันแล้ว ต้องชิดส้นเท้าเข้าหากันเสมอ

 การหายใจ 
ต้องควบคุมการหายใจในท่ากบไว้ให้เป็นจังหวะสม่ำเสมอและสัมพันธ์กับแขนและขา โดยฝึกการหายใจเข้าตรงกลางจังหวะที่แขนและขาเคลื่อนไหวในการว่ายแต่ละครั้ง ต้องพยายามหายใจเข้าอย่างเร็ว ในขณะที่มือเคลื่อนที่มาได้ครึ่งหนึ่งของระยะทางพุ้ยน้ำทั้งหมด และจะทำไปพร้อม ๆ กันกับลำตัวท่อนบนที่โผล่พ้นจากน้ำขึ้นมา ขณะวาดมือพุ้ยน้ำเป็นวงกลมอยู่ใต้ลำตัว ศีรษะจะลดต่ำลงจนผิวน้ำอยู่ในระดับคิ้วเพื่อให้ลำตัวเหยียดพุ่งไปข้าหน้า ในจุดนี้ต้องเป่าลมออกจากปาก ต้องแน่ใจเสมอว่า การหายใจเป็นไปอย่างสม่ำเสมอ ต่อเนื่อง ไม่สะดุดและควบคุมได้โดยไม่เป็นอุปสรรคต่อการพุ่งตัวไปข้างหน้า ไม่มีการหยุดเคลื่อนไหวขณะหายใจ การทรงตัวในช่วงสุดท้ายของการเหยียดตัวออกไปนั้น เป็นช่วงที่หยุดพักได้เล็กน้อย ซึ่งมีผลให้ขาได้หยุดการเตะกวาดน้ำ และเมื่อมือไม่ได้พุ้ยน้ำ ขาต้องเตะน้ำสลับกันไปกับมือเสมอ จึงจะเป็นท่าที่ถูกต้องสมบูรณ์การเคลื่อนไหวร่างกาย
# พัก แท-ฮวัน
พัก แท-ฮวัน (เกิดวันที่ 27 กันยายน ค.ศ. 1989 ในโซล เกาหลีใต้) นักว่ายน้ำชายจากประเทศเกาหลีใต้ เขาว่ายน้ำให้กับประเทศเกาหลีใต้ในการแข่งขันกีฬาโอลิมปิกและแชมป์โลก เขาได้เหรียญจากการแข่งขันกีฬาโอลิมปิกทั้งหมด 4 เหรียญ 2 เหรียญจากชิงแชมป์ และ 20 เหรียญจากเอเชียนเกมส์ เขาได้รับเหรียญทองในท่าฟรีสไตล์ 400 เมตร และเหรียญเงินในท่าฟรีสไตล์ 200 เมตร จากการแข่งขันโอลิมปิกฤดูร้อน 2008 นอกจากนี้เขายังได้รับสองเหรียญเงินในโอลิมปิกฤดูร้อน 2012 ในท่าฟรีสไตล์ 200 เมตรและ 400 เมตร เขาเป็นนักว่ายน้ำชาวเอเชียคนแรกที่เหรียญทองในท่าฟรีสไตล์ 400 ม. ชายและเป็นคนแรกของเกาหลีที่ได้เหรียญทองโอลิมปิกในการว่ายน้ำ เป็นที่รู้จักในช่วงที่น่าประทับใจของเขา และความคล่องตัว ในขณะที่เขามีความสามารถในการแข่งขันในระดับนานาชาติใน 100 เมตร, 200 เมตร, 400 เมตร และ 1,500 เมตรhttp://www.swimmingworldmagazine.com/news/todays-swimming-superstars-versatile-veterans-with-vengeance/ เขาเป็นนักว่ายน้ำคนแรกที่ว่ายน้ำที่ได้เวลา 49 วินาทีใน 100 เมตร และต่ำกว่า 15 นาทีใน 1500 เมตร เขายังคงเป็นคนเดียวที่จะมีช่วงที่น่าประทับใจเช่นนี้จนกระทั่งซุน หยางร่วมสโมสรในปี 2013

 ชีวิตส่วนตัว 
เกิดในโซลในปี ค.ศ. 1989 พักจบการศึกษาจากมหาวิทยาลัยดันกุก ในเดือนกุมภาพันธ์ ค.ศ. 2012Olympic swim champ Park eyes academic future, Yahoo! UK, Retrieved on February 13, 2012

พัก ในฐานะที่เป็นผู้ชนะเลิศเหรียญโอลิมปิกและเอเชียนเกมส์ ได้รับการยกเว้นจากสองปีของการรับราชการทหารได้รับคำสั่ง แต่ยังคงต้องผ่านสี่สัปดาห์ของการฝึกอบรมขั้นพื้นฐานที่เขารายงานเมื่อวันที่ 4 ตุลาคม ค.ศ. 2012

 การว่ายน้ำระดับอาชีพ 
เอเชียนเกมส์ 2006

 รายการ ผล  เวลาฟรีสไตล์ 200 ม. เหรียญทอง  1:47.12 (AS)ฟรีสไตล์ 400 ม. เหรียญทอง  3:48.44ฟรีสไตล์ 1500 ม. เหรียญทอง  14:55.03 (AS)ฟรีสไตล์ 100 ม. เหรียญเงิน  50.02ผลัดฟรีสไตล์ 4×100 ม. เหรียญทองแดง  3:22.16ผลัดฟรีสไตล์ 4×200 ม. เหรียญทองแดง  7:23.61ผลัดผสม 4×100 ม. เหรียญทองแดง  3:41.33

แพนแปซิฟิกแชมเปี้ยนชิพ 2006
 รายการ ผล  เวลาฟรีสไตล์ 200 ม. เหรียญเงิน  1:47.51ฟรีสไตล์ 400 ม. เหรียญทอง  3:45.72ฟรีสไตล์ 1500 ม. เหรียญทอง  15:06.11

ชิงแชมป์โลก 2007
 รายการ ผล  เวลา ฟรีสไตล์ 200 ม. เหรียญทองแดง  1:46:73 (AS) ฟรีสไตล์ 400 ม. เหรียญทอง  3:44:30 (AS)

ชิงแชมป์โลก 2009

 วันที่ (ใน โรม)  รายการ ผล  เวลา26 กรกฎาคม  ฟรีสไตล์ 400 ม. อันดับที่ 12  3:46.0428 กรกฎาคม ฟรีสไตล์ 200 ม. อันดับที่ 13  1:46.681 สิงหาคม ฟรีสไตล์ 1500 ม. อันดับที่   15:00.87

เอเชียนเกมส์ 2010

 รายการ ผลฟรีสไตล์ 100 ม. เหรียญทอง ฟรีสไตล์ 200 ม. เหรียญทอง (AS)ฟรีสไตล์ 400 ม. เหรียญทอง ฟรีสไตล์ 1500 ม. เหรียญเงินผลัดผสม 4×100 ม. เหรียญเงินผลัดฟรีสไตล์ 4×100 ม. เหรียญทองแดงผลัดฟรีสไตล์ 4×200 ม. เหรียญทองแดง

ชิงแชมป์โลก 2011

 รายการ ผล ฟรีสไตล์ 400 ม. เหรียญทอง 

เอเชียนเกมส์ 2014

 รายการ ผล  เวลา ฟรีสไตล์ 200 ม. เหรียญทองแดง 1:45.85ผลัดฟรีสไตล์ 4×200 ม. เหรียญทองแดง  7:18.37ฟรีสไตล์ 400 ม. เหรียญทองแดง 3:48.33

*: AS = สถิติเอเชีย
# อะกูราฮิลส์
อะกูราฮิลส์  เป็นนครในลอสแอนเจลิสเคาน์ตี รัฐแคลิฟอร์เนีย สหรัฐอเมริกา จากข้อมูลประชากรในปี ค.ศ. 2010 มีประชากรราว 20,330 คน เมืองตั้งอยู่ทางตะวันออกของหุบเขาโคเนโฮ โดยอยู่ระหว่างซิมีฮิลส์กับภูเขาแซนตามอนิกา
# เดอะไรซิงไทด์
เดอะไรซิงไทด์  เป็นสตูดิโออัลบั้มเปิดตัวของศิลปินฮิปฮอป ฟอร์ตไมเนอร์ ซึ่งเป็นไซด์พรอเจกต์โดย ไมค์ ชิโนะดะ นักร้องแร็ปของวง ลิงคินพาร์ก อัลบั้มนี้ออกจำหน่ายเมื่อวันที่ 22 พฤศจิกายน พ.ศ. 2548 ผ่านวอร์เนอร์บราเธอร์สเรเคิดส์ และแมชชีนชอปเรเคิดดิงส์ ซึ่งเป็นค่ายเพลงที่ก่อตั้งโดย ไมค์ ชิโนะดะ

 รายชื่อเพลง 
เพลงทั้งหมดแต่งโดย ไมค์ ชิโนะดะ รวมถึงผู้แต่งคนอื่น ๆ ที่ระบุไว้ด้านล่างนี้
# เอาต์ออฟแอชิส
เอาต์ออฟแอชิส  เป็นสตูดิโออัลบั้มเปิดตัวของวงดนตรีร็อกชาวอเมริกัน เดดบายซันไรส์ ซึ่งประกอบด้วย เชสเตอร์ เบนนิงตัน นักร้องนำจากวง ลิงคินพาร์ก และสมาชิกจากวง จูเลียน-เค อัลบั้มนี้ออกจำหน่ายเมื่อวันที่ 13 ตุลาคม พ.ศ. 2552 ผ่านวอร์เนอร์บราเธอร์สเรเคิดส์ มีโปรดิวเซอร์ คือ Howard Benson อัลบั้มนี้ได้ออกซิงเกิลมาทั้งหมด 5 ซิงเกิล ได้แก่ "Crawl Back In", "Let Down", "Inside of Me", "Too Late" และ "Fire" (ซึ่งออกจำหน่ายเฉพาะในประเทศญี่ปุ่น) โดยอัลบั้มนี้ได้รับการตอบรับที่ดี และติดอันดับที่ 29 ในชาร์ตบิลบอร์ด 200 อัลบั้มนี้ประสบความสำเร็จในระดับปานกลางในชาร์ตของสหรัฐอเมริกา

 รายชื่อเพลง 
เพลงทั้งหมดแต่งโดยเชสเตอร์ เบนนิงตัน, อาเมียร์ เดแรก, ไรอัน ชัก และ แอนโทนี แวลคิก

 ชาร์ต 
 อันดับสูงสุดในชาร์ต การรับรองระดับยอดจำหน่าย US USRock USDigital US Alt. USHard USHR UK AUT CHE FRA GER NLD EUR 29 12 9 9 12 5 74 11 18 109 5 82 20 <small>
 สหรัฐอเมริกา: 50,000
# เงือกน้อย มุโรมิซัง
เงือกน้อย มุโรมิซัง  เป็นซีรีส์มังงะญี่ปุ่น เขียนโดยเคจิ นาจิมะ ตีพิมพ์ในนิตยสารโชเน็งแม็กกาซีนรายสัปดาห์ ของสำนักพิมพ์โคดันชะ ระหว่างปี พ.ศ. 2552 ถึง พ.ศ. 2557 ได้รับการรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 11 เล่ม มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์  ซีรีส์อนิเมะดัดแปลงผลิตโดยทัตซึโนโกะโปรดักชัน ออกอากาศตั้งแต่เดือนเมษายนถึงมิถุนายน พ.ศ. 2556 ซีรีส์เป็นเรื่องราวเกี่ยวกับนางเงือกชื่อมุโรมิ และผองเพื่อนที่เป็นเงือก สัตว์น้ำ และสัตว์ประหลาดในตำนานต่างๆ

 เนื้อเรื่อง 

 ตัวละคร 
 มุโรมิซัง  นางเงือกผู้พูดด้วยสำเนียงฮาคาตะ ผู้นิยมวัฒนธรรมมนุษย์บนบกและชอบขึ้นบกมาพูดคุยกับมนุษย์อยู่เสมอโดยเฉพาะทาคุโร่
 มุโคจิมะ ทาคุโร่  นักเรียนมัธยมปลายผู้ชอบการตกปลา เวลาว่างๆมักชอบมานั่งตกปลาที่คันกั้นน้ำและมักจะพบมุโรมิซังที่นั่นเสมอ ถูกมุโรมิซังเรียกด้วยชื่อเล่นว่า "ทัคคุง"
 ลีไวอาซัง  นางเงือกรุ่นพี่ของมุโรมิซังผู้พูดด้วยสำเนียงโคะคุระ ปกติอยู่ในร่างนางเงือก แต่มีร่างต่อสู้ปิศาจขนาดยักษ์ ซึ่งก็คือเลวีอาธาน สัตว์ร้ายที่ปรากฏในคัมภีร์ไบเบิล
 สุมิดะซัง  นางเงือกเพื่อนของมุโรมิซังที่มักจะไปดื่มด้วยกัน
 ฮีจัง  นางเงือกที่โตมาด้วยกันกับมุโรมิซัง เรียกมุโรมิซังว่า "พี่" สนิทกับสัตว์เลี้ยงลูกด้วยนมในทะเลโดยเฉพาะโลมา
  ฟุจิซัง  นางเงือกที่มีหน้าอกใหญ่ เมื่อก่อนชื่นชอบครีบหางที่งดงามของมุโรมิซังมาก จึงพยายามหาทางทำให้ครีบหางของมุโรมิซังที่ตอนนี้เยินเพราะชอบขึ้นบกให้กลับมางดงามดังเดิม ส่วนมุโรมิซังนั้นไม่ชอบฟุจิซังที่มีหน้าอกใหญ่เกินหน้าเกินตา
  เยติ) สัตว์ประหลาดที่เทือกเขาหิมาลัย มีลักษณะตัวเล็กและน่ารักต่างจากภาพลักษณ์ของเยติในความเชื่อจริงๆ เคยช่วยเหลือมุโรมิซังที่เทือกหิมาลัยจึงได้เป็นเพื่อนกัน
  ฮาร์พี  สัตว์ประหลาดครี่งคนครึ่งนกวัยเด็กที่อาศัยอยู่กับเยติ มักมองมุโรมิซังเป็นอาหาร มีความจำสั้นมาก ลืมได้ง่ายๆหลังจากเดินเพียง 3 ก้าว
  โอโตฮิเมะ) เจ้าของริวกูวโจ (วังมังกร) เมื่อริวกูวโจล่มสลายเมื่อแผ่นดินไหวครั้งใหญ่ที่คันโต โอโตฮิเมะได้ขึ้นมาทำงานหาเงินบนบกที่ร้านขายเครื่องมือตกปลาที่ทาคุโร่มักจะไปซื้อ
  คาวาบาตะ  กัปปะเพื่อนของมุโรมิซัง ไม่ค่อยชอบมนุษย์ เพราะพี่ชายถูกมนุษย์จับตัวไปแล้วกลายเป็นมัมมี่กัปปะที่วัดซุยริวจิในโอซาก้า

 รูปแบบต่าง ๆ 
 หนังสือการ์ตูน 

 ภาพยนตร์การ์ตูนโทรทัศน์
# ท่าฟรีสไตล์
ท่าฟรีสไตล์  เป็นการว่ายน้ำที่ไม่จำกัดแบบหรือท่า ในการแข่งขันคุณจะว่ายแบบใดก็ได้ แต่การว่ายฟรีสไตล์เป็นการว่ายที่เร็วที่สุด การว่ายท่านี้เป็นการนอนคว่ำลงในน้ำ หมุนแขนผ่านใต้น้ำและเหนือน้ำอย่างต่อเนื่อง ขาจะต้องเตะขึ้นลงอย่างสม่ำเสมอ และหายใจเมื่อหมุนหน้าไปด้านข้าง มีคำพูดที่ว่าการว่ายท่านี้ง่ายมาก แต่ก็ยังมีอีกเป็นจำนวนมากที่เราจำเป็นต้องรู้Maglischo, Ernest W. Swimming fastest p. 95

 การแข่งขัน 
 ฟรีสไตล์ 50 ม.
 ฟรีสไตล์ 100 ม.
 ฟรีสไตล์ 200 ม.
 ฟรีสไตล์ 400 ม.
 ฟรีสไตล์ 800 ม.
 ฟรีสไตล์ 1500 ม.
 ผลัดฟรีสไตล์ 4×50 ม.
 ผลัดฟรีสไตล์ 4×100 ม.
 ผลัดฟรีสไตล์ 4×200 ม.

รูปแบบนอกจากนี้ยังเป็นส่วนหนึ่งของการผสมในระยะทางมีดังต่อไปนี้
 เดี่ยวผลัดผสม 100 ม.
 เดี่ยวผลัดผสม 200 ม.
 เดี่ยวผลัดผสม 400 ม.
 ผลัดผสม 4×100 ม.
# กีฬาแห่งชาติ ครั้งที่ 31
การแข่งขันกีฬาแห่งชาติ ครั้งที่ 31 หรือ "ระยองเกมส์" เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดระยอง ระหว่างวันที่ 24 – 31 กรกฎาคม พ.ศ. 2544 มีการแข่งขัน 26 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น มวยไทยสมัครเล่น จักรยาน ฟุตบอล ยูโด เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล วอลเลย์บอลชายหาด ว่ายน้ำ ยกน้ำหนัก ยิมนาสติก เปตอง รักบี้ฟุตบอล ลอนเทนนิส สนุกเกอร์ เรือพาย โบว์ลิ่ง ฮอกกี้ชาย ซอฟท์บอลหญิง เทควันโด มีการสาธิต 2 ชนิดกีฬา คือ ยิงธนู และแฮนด์บอล มีนักกีฬาและเจ้าหน้าที่จากเขตต่าง ๆ เข้าร่วมการแข่งขัน 4,180 คน

 ชนิดกีฬาที่ใช้ในการแข่งขัน 
 

กีฬาสาธิต 2 ชนิดกีฬา
 ยิงธนู
 ปันจักสีลัต
 และแฮนด์บอล
# กีฬาแห่งชาติ ครั้งที่ 33
การแข่งขันกีฬาแห่งชาติ ครั้งที่ 33 หรือ “นครเชียงใหม่เกมส์” เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดเชียงใหม่ ระหว่างวันที่ 13 – 24 ธันวาคม พ.ศ. 2545 มีการแข่งขัน 34 ชนิดกีฬา คือ กรีฑา กอล์ฟ กาบัดดี้ กีฬาไทย (ฟันดาบ) ขี่ม้า คาราเต้โด จักรยาน ตะกร้อ (เซปักตะกร้อ ตะกร้อลอดห่วง) เทควันโด เทนนิส เทเบิลเทนนิส บิลเลียด – สนุกเกอร์ บาสเกตบอล แบดมินตัน โบว์ลิ่ง เปตอง เพาะกาย ฟันดาบสากล ฟุตบอล มวยไทยสมัครเล่น มวยสากลสมัครเล่น มวยปล้ำ ยกน้ำหนัก ยิงปืน ยิงเป้าบิน ยิมนาติก ยูโด รักบี้ฟุตบอล เรือพาย ลีลาศ วอลเลย์บอล (ในร่ม – ชายหาด) ว่ายน้ำ วูซู แฮนด์บอล มีนักกีฬาและเจ้าหน้าที่จากเขตต่าง ๆ เข้าร่วมการแข่งขัน 8,940 คน

มาสคอต
thumb|right|200px|นำชัย มาสคอตของการแข่งขัน
มาสคอตของกีฬาแห่งชาติครั้งนี้คือ สิงโต ชื่อ "นำชัย"

 ชนิดกีฬาที่ใช้ในการแข่งขัน
# กีฬาแห่งชาติ ครั้งที่ 35
การแข่งขันกีฬาแห่งชาติ ครั้งที่ 35 หรือ “สุพรรณบุรีเกมส์” เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดสุพรรณบุรี ระหว่างวันที่ 9 – 19 กันยายน พ.ศ. 2549 มีการแข่งขัน 33 ชนิดกีฬา คือ กรีฑา แบดมินตัน บาสเกตบอล เบสบอล บิลเลียด – สนุกเกอร์ เพาะกาย จักรยาน มวยสากลสมัครเล่น ลีลาศ ฟุตบอล กอล์ฟ ยิมนาสติก แฮนด์บอล ยูโด กาบัดดี้ มวยไทยสมัครเล่น เนตบอล เปตอง เรือพาย รักบี้ฟุตบอล ยิงปืน ยิงเป้าบิน ยิมนาติก ซอฟท์บอล ว่ายน้ำ เทเบิลเทนนิส เทควันโด ตะกร้อ เทนนิส หมากล้อม วอลเลย์บอล ยกน้ำหนัก มวยปล้ำ วูซู มีนักกีฬาและเจ้าหน้าที่ เข้าร่วมการแข่งขัน 9,000 คน
สัญลักษณ์การแข่งขัน
พระบรมราชานุสรณ์ดอนเจดีย์ ประกอบด้วย พระบรมราชานุสรณ์สมเด็จพระนเรศวรมหาราชทรงพระคชาธารออกศึกและองค์เจดีย์ยุทธหัตถีสมเด็จพระนเรศวรมหาราชทรงสร้างเจดีย์ เพื่อเฉลิมฉลองชัยชนะในสงครามยุทธหัตถี ที่ทรงมีต่อพระมหาอุปราชาแห่งพม่า เมื่อปี พ.ศ. 2135 เป็นเจดีย์ทรงลังกา ทรงกลมใหญ่ สูง66เมตร ฐานกว้าง ด้านละ 36 เมตร ตั้งอยู่ ณ ตำบลดอนเจดีย์ อำเภอดอนเจดีย์ จังหวัดสุพรรณบุรี

สัญลักษณ์นำโชค
150px|thumbnail|right|สัตว์นำโชคสุพรรณบุรีเกมส์
ม้าสีหมอก เป็นม้าในวรรณคดีเรื่องขุนช้าง-ขุนแผน เป็นม้าแสนรู้พาหนะคู่ในขุนแผน คล่องแคล่วว่องไว ลักษณะตัวสีหมอก ตาสีดำ น่าเกรงขาม เป็นม้าที่เกิดจากการผสมพันธุ์ระหว่างม้าเปอร์เชีย กับ ม้าน้ำ แม่ชื่อ อีเหลือง พ่อเป็นม้าน้ำ คลอดจากท้องแม่ เมื่อวันเสาร์ขึ้น 9 ค่ำ หลวงศรีวรขาน ได้รับคำสั่งจากสมเด็จพระพันวษา ให้ไปซื้อม้าที่เมืองมะริด ประเทศอินเดีย สีหมอกซึ่งเป็นลูกม้ารุ่นหนุ่ม ก็ติดตามแม่มาด้วย แต่ความซุกซน ทำให้เที่ยวไล่กัดม้าตัวอื่น ๆ อยู่เสมอ จึงทำให้คนดูแลม้าไล่ตีเอาเนือง ๆ ขุนแผนไปพบเข้าที่เพชรบุรีเห็นสีหมอกมีลักษณะดี ต้องตามตำรา จึงเข้าไปขอซื้อแล้วเสกหญ้าให้กิน ม้าสีหมอกก็ติดตามขุนแผนไปโดยดี

 ชนิดกีฬาที่ใช้ในการแข่งขัน
# กีฬาแห่งชาติ ครั้งที่ 34
300px|thumbnail|right|สนามกีฬากลางจังหวัดราชบุรี สำหรับพิธีเปิดและพิธีปิด

การแข่งขันกีฬาแห่งชาติ ครั้งที่ 34 หรือ “ราชบุรีเกมส์” เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดราชบุรี ระหว่างวันที่ 18 – 28 ธันวาคม พ.ศ. 2547 มีการแข่งขัน 34 ชนิดกีฬา คือ กรีฑา กอล์ฟ กาบัดดี้ กีฬาไทย (ฟันดาบ) ขี่ม้า คาราเต้โด จักรยาน ตะกร้อ (เซปักตะกร้อ ตะกร้อลอดห่วง) เทควันโด เทนนิส เทเบิลเทนนิส บิลเลียด – สนุกเกอร์ บริดจ์ บาสเกตบอล แบดมินตัน โบว์ลิ่ง เปตอง เพาะกาย ฟันดาบสากล ฟุตบอล มวยไทยสมัครเล่น มวยสากลสมัครเล่น มวยปล้ำ ยกน้ำหนัก ยิงปืน ยิงเป้าบิน ยิมนาสติก ยูโด รักบี้ฟุตบอล เรือพาย ลีลาศ วอลเลย์บอล (ในร่ม – ชายหาด) ว่ายน้ำ วูซู แฮนด์บอล มีนักกีฬาและเจ้าหน้าที่จากเขตต่าง ๆ เข้าร่วมการแข่งขัน 8,212 คน  

มาสคอต
ตัวมาสคอตก็คือมังกรจีนชื่อว่า "มังกรแก้ว"

พิธีเปิด
พิธีเปิดจัดขึ้นในวันที่18 ธันวาคม พ.ศ. 2547 เวลา 17.00 น. ที่สนามกีฬากลางจังหวัดราชบุรี มี 76 จังหวัดเข้าร่วมการแข่งขัน โดยสนธยา คุณปลื้ม รัฐมนตรีว่าการกระทรวงการท่องเที่ยวและกีฬาเป็นประธานพิธีเปิดและมีการเชิญธงประเทศไทย, ธงกีฬาแห่งชาติ และ ธงประจำจังหวัดราชบุรี ขึ้นสู่ยอดเสา และมีการวิ่งไฟพระฤกษ์ นุชจรินทร์ สุขคงดำเนิน สืบศักดิ์ ผันสืบ และ มนัส บุญจำนงค์ เป็นผู้จุดคบเพลิง

 ชนิดกีฬาที่ใช้ในการแข่งขัน 

สนามแข่งขัน
 สนามกีฬากลางจังหวัดราชบุรี - พิธีเปิด-ปิด, กรีฑา และฟุตบอล